Èxit de participació al Funny Borja
01 agost 2022

## Èxit de participació al Funny Borja01 agost 2022Última actualització: 01 agost 2022

![](../gestion/img/05599740b4f7f9a460e7811e932e91253726297328ca1ec7e5d9d0c73dae8e80.jpg)  
  

El passat dissabte 30 de juliol es va celebrar el Funny Borja a la platja de Gandia, una sèrie d'activitats amb motiu de l'Any Jubilar Sant Francesc de Borja organitzades pel Departament de Turisme i Política Festiva. Art de carrer, música i pirotècnia ompliren els carrers del Grau de Gandia i el passeig Marítim de manera simultània. La festivitat va concloure amb el Castell Borgià a l'Espigó Nord, un dels castells més grans que ha tingut Gandia als darrers anys.

Tot i que es van portar a terme diverses activitats durant la jornada de dissabte, el regidor de Turisme, **Vicent Mascarell**, ha destacat el castell de focs d'artifici, el qual s'havia d'haver llançat la nit del foc de les Falles passades. «L'eficàcia de vegades també està en reciclar alguns elements de la gestió municipal. L'hem reciclat fent un gran espectacle pirotècnic en plena temporada turística», ha afegit. Milers de persones van poder gaudir des de distints punts de la façana marítima de les formes i colors que van omplir el cel a la platja de Gandia.

«El Funny Borja ha sigut una excusa per valorar la figura de Sant Francesc de Borja. L'any Jubilar és una magnífica excusa i una gran oportunitat per a promoure aquest personatge i a tota la família, i en general el Renaixement a la nostra ciutat», ha expressat Mascarell. Segons ha assenyalat, la música i els focs d'artifici van ser els principals protagonistes. «Estic molt satisfet en com ha anat el Funny Borja i també juliol. Les dades provisionals apunten al fet que probablement parlem del millor estiu dels últims 20 o 25 anys», ha conclòs.

[Twittear](https://twitter.com/share)